**OPŠTINA BAR**

Broj: 01-3315/1

Datum: 21.11.2019. godine

***Pojašnjenje I Tenderske dokumentacije***

Dana 20.11.2019. godine Opštini Bar se putem e-maila obratilo zainteresovano lice, zahtjevom, za pojašnjenje tenderske dokumentacije za otvoreni postupak javne nabavke br. 01-3315 od 08.11.2019. godine za izvođenje radova na izgradnji saobraćajnice – faze saobraćajne i hidrotehničke infrastrukture u zahvatu DUP-a „Veliki Pijesak“.

**Zahtjev za pojašnjenje tenderske dokumentacije glasi:**

**PITANJE 1:** U predmjeru radova tenderske dokumentacije za otvoreni postupak javne nabavke za izvođenje radova na izgradnji saobraćajnice – faze saobraćajne i hidrotehničke infrastrukture u zahvatu DUP-a „Veliki Pijesak“ pozicije izrade bito – nosećeg sloja BNS-22 date su u jedinici mjere m3:

* strana 11 od 55, III Kolovozna konstrukcija – tačka 2;
* strana 13 od 55, III Kolovozna konstrukcija – tačka 2.

Kako je praksa da se asfaltni slojevi daju u jedinici mjera m2, želimo vas upitati da li se u konkretnom predmjeru radi o grešci.

**Odgovor:**

U konkretnom navedenom primjeru se ne radi o grešci. Količine asfalta u predmjeru i predračunu radova  po izboru projektanta mogu biti date u m3, m2 ili tonama (t), i sve tri jedinice mjere su validne i  legitimne. U našem konkretnom slučaju, projektant se opredijelio za jedinicu mjere m3.

**PITANJE 2:** Takođe, molimo da navedete debljinu bito – nosećeg sloja BNS-22 u tački 2 na strani 11 od 55.

**Odgovor:**

U konkretnoj poziciji jedinica mjere je m3, tako da nije potrebno definisati debljinu bito nosećeg sloja BNS-22.

**PITANJE 3:** U predmjeru radova Hidrotehnička instalacija: I Zemljani radovi – tačkama 2, 3 i 4 nisu date količine za Vodovod, strane 16 i 17 od 55, tako da vas molimo da istu upišete.

**Odgovor:**

U predmjeru radova hidrotehničkih instalacija: I Zemljani radovi - tačke 2, 3 i tačka 4, nisu date količine za vodovod  iz razloga sto se instalacije vodovoda I  fekalne kanalizacije nalaze u istom rovu na različitim visinskim kotama, pa se pojedine pozicije zemljanih radova  preklapaju. S obzirom  da se fekalni kanalizacioni kolektor nalazi ispod vodovoda to su iskopi za vodovod već odrađeni kad se napravi iskop rova za fekalnu kanalizaciju.

**PREDSJEDNIK KOMISIJE**

Asim Andrić